钦定古今图书集成/方舆汇编/职方典/第1193卷 > 荆州府漕运考 荆州卫志
## 钦定古今图书集成/方舆汇编/职方典/第1193卷 > 荆州府漕运考 荆州卫志

荆州卫

卫之漕运、攸关国储。原额三卫漕船各五十只。明嘉靖间、调拨左卫护守显陵荆右一卫、分领二十五只。本卫遂增至七十五只

皇清鼎兴，《左卫》无陵可守，遂复归荆，而所分运漕还

为左卫有本卫，仍止五十只，内除缺额船一十五只，见存起运船三十五只，每船正军十名，共正军三百五十名。向代运左卫时，运军有七百四十四名。因据各所旗丁结报，绝军三百八十三名，而见存运丁遂止有三百六十一名。至于逃而复归各丁，现奉清查，尚俟稽核。

荆州右卫

原额本卫漕船四十九只。后因吴逆叛变、各军逃散，朋合九只。见今起运漕船四十只。每船正丁军十名。其修理催趱之期。岁有定例